Sag om, hvorvidt sagen skal udsættes på endelig afgørelse af sagsøgte 1’s ansøgning om fri proces, subsidiært på Civilstyrelsens afgørelse herom
Ret: Østre Landsret (2. instans)
Faggruppe: Civilsag — Visse kæresager
Sagsemner: Aftaler;
Menneskerettigheder;
Retspleje og civilproces;
Sociale forhold;

/

ØSTRE LANDSRET
RETSBOG

Den 21. juni 2021 holdt Østre Landsret møde i retsbygningen i
København K.

Landsdommerne Ole Dybdahl, Mikael Friis Rasmussen og Casper Klindt
Sølbeck (kst.) behandlede sagen.

Sag BS-21095/2021-OLR
(11. afdeling)

Kærende, tidligere Sagsøgte 1
(advokat Finn Roger Nielsen)

mod

Indkærede, tidligere Sagsøger
(advokat Anders Ørgaard)

Ved kendelse af 18. maj 2021 har Retten i Lyngby (sag BS-11497/2021-
LYN) be-stemt, at behandling af sagen ikke udsættes på Civilstyrelsens
afgørelse i anledning af Kærendes, tidligere Sagsøgte 1, ansøgning om fri
proces. Ved kendelsen har byretten endvidere bestemt, at afgørelsen om
ikke at udsætte sagen ikke tillægges opsættende virkning, og at et
telefonmøde den 25. juni 2021 fastholdes.

Kærende, tidligere Sagsøgte 1 har kæret afgørelsen med påstand om, at
sagen udsættes på endelig afgørelse af Kærendes, tidligere Sagsøgte 1
ansøgning om fri proces, subsidiært på Civilstyrelsens afgørelse herom.

Indkærede, tidligere Sagsøger har ikke udtalt sig.

Landsretten afsagde

K E N D E L S E



/

2

Byrettens afgørelser er truffet under forberedelsen af hovedforhandlingen.
Afgørelserne kan derfor kun kæres med tilladelse fra
Procesbevillingsnævnet, jf. retsplejelovens § 389 a, stk. 1. Da en sådan
tilladelse ikke foreligger, afviser landsretten kæremålet.

T H I  B E S T E M M E S :

Dette kæremål afvises.

Ingen af parterne skal betale sagsomkostninger for landsretten til den
anden part.

Sagen sluttet.



/